Lisa 1
Raamlepingu 07.08.2024 nr 2-2/24/763-1 juurde
Tehniline kirjeldus

1.	Üldist

1.1.	Hanke eesmärgiks on Kaitseministeeriumi valitsemisalale riigisisese ja rahvusvahelise postiteenuse osutamiseks raamlepingupartneri leidmine 48 kuuks. Raamlepingu alusel on õigus tellida teenust ka teistel Kaitseministeeriumi valitsemisalasse kuuluvatel asutustel, keda ei ole nimetatud.
1.2.	Postiteenus seisneb kirisaadetise edastamises liht-, täht- ja väärtsaadetisena kaaluga kuni 2 kilogrammi ning postipaki edastamises täht- ja väärtsaadetisena kaaluga kuni 20 kilogrammi (edaspidi nimetatud postisaadetised) kohaletoimetamises saajale ning postisaadetiste üleandmises ja vastuvõtmises tellija asukohtades kahepoolse postivahetuse raames.
1.3.	Postiteenusteks käesoleva dokumendi tähenduses on punktis 2 nimetatud teenused nii Eesti-siseselt kui ka rahvusvaheliselt, samuti otsepostsaadetise ja perioodiliste väljaannete edastamine ning muud dokumendis nimetamata postiteenused.
1.4.	Täitjat nimetatakse tehnilises kirjelduses ka teenuse osutajaks või postiteenuse osutajaks.

2.	Tellitav teenus

2.1.	Raamlepingu alusel tellitakse vastavalt vajadusele järgnevaid postiteenuseid:

2.1.1.	Postiteenus koos lisateenustega:

•	riigisisene kiri lihtsaadetisena;
•	riigisisene kiri tähtsaadetisena;
•	riigisisene väljastusteatega kiri;
•	riigisisene maksikiri lihtsaadetisena;
•	riigisisene maksikiri tähtsaadetisena;
•	rahvusvaheline kiri lihtsaadetisena:
•	rahvusvaheline kiri tähtsaadetisena;
•	rahvusvaheline väljastusteatega kiri;
•	riigisisene väärtsaadetiste edastamine;
•	rahvusvaheline väärtsaadetiste edastamine;
•	postisaadetiste vastuvõtu ja tagastuse haldus;
•	kahepoolne postivahetus;
•	muud postiteenused (sh väljastusteade, pakketeenus, frankeerimine jms);
•	menetlusdokument.

3.	Nõuded teenusele

3.1.	Postiteenuse osutamine peab vastama postiseaduses, selle alusel kehtestatud õigusaktides ja riigihanke tulemusel sõlmitud raamlepingus ning Konkurentsiameti poolt väljastatud tegevusloas sätestatud nõuetele.

3.1.1.	Postisaadetiste edastamine on protsess, mis hõlmab postisaadetiste kogumist, sorteerimist, vedu ja saajale kättetoimetamist. Postisaadetis loetakse kättetoimetatuks, kui postisaadetis on saajale üle antud postkontoris, väljastatud saajale vahetult või postkasti kaudu.
3.1.2.	Postisaadetis antakse üle postimaksevahendita, varustatuna saatja ning saaja nimega ja postiaadressiga või varustatuna postiaadressile osutava saatedokumendiga. Igapäevase postisaadetise üleandmine täitjale toimub saatelehe alusel, mille allkirjastavad saatja ja postiteenuse osutaja.
3.1.3.	Teenuse osutaja tagab postisaadetiste kogumise ja saajale kätte toimetamise kõigil tööpäevadel ning mitte vähem kui viiel päeval nädalas ja üks kord päevas kogu Eesti territooriumi ulatuses. Püsivaid erandeid postisaadetiste kogumise ja kättetoimetamise sageduses on õigus kehtestada rahvuspühade ja riigipühade ajal.
3.1.4.	Postiteenuse osutajal on kohustus osutada rahvusvahelisi postiteenuseid vastavalt Eesti Vabariigile siduvatele Ülemaailmse Postiliidu aktidele ning teenuse osutaja tüüptingimustele.
3.1.5.	Postisaadetiste pakend peab tagama saadetise säilimise.
3.1.6.	Teenuse osutaja ei pea täitma postiteenuse osutamiseks sõlmitud lepingust tulenevaid kohustusi isiklikult. Eeltoodu ei vabasta postisaadetise edastamiseks vastuvõtnud postiteenuse osutajat kohustusest tagada postiseaduses ja selle alusel kehtestatud õigusaktides, käesoleva hanke tulemusena sõlmitud postiteenuse osutamise lepingus ning tegevusloa kohustust omava teenuse tegevusloas sätestatud nõuete täitmist.

4.	Tellijate erisused

4.1.	Riigi Kaitseinvesteeringute Keskus

4.1.1.	Riigi Kaitseinvesteeringute Keskuse struktuuriüksuste postiaadressid on välja toodud käesoleva dokumendi lisas 2.1. Tegemist on praeguste asukohtadega, mis võivad lepingu perioodil muutuda, sh lisanduda või väheneda.
4.1.2.	Kättetoimetamise võimatuse korral tagastatakse postisaadetised saatjale esimesel võimalusel teenuse osutaja tüüptingimuste alusel. Postisaadetisi on õigus avada üksnes postiseaduses sätestatud tingimustel ja korras.
4.1.3.	Kahepoolne postivahetusteenus - postiteenuse osutaja toob Riigi Kaitseinvesteeringute Keskuse postiaadressile Järve 34a, 11314 Tallinn, adresseeritud ja viib väljaminevad postisaadetised (kirjad liht-, täht- ja väärtsaadetisena ja postipakid  täht- ja väärtsaadetisena kaaluga kuni 2 kilogrammi ning  kogukaaluga kuni 20 kilogrammi) tööpäevadel. Saadetiste üleandmise kellaaeg peab olema võimalik määrata vastavalt poolte kokkuleppele.

4.2.	Kaitseministeerium

4.2.1.	Kahepoolne postivahetusteenus - postiteenuse osutaja toob Kaitseministeeriumile adresseeritud ja viib väljaminevad postisaadetised (kirjad liht-, täht- ja väärtsaadetisena ja postipakid  täht- ja väärtsaadetisena kaaluga kuni 2 kilogrammi ning  kogukaaluga kuni 20 kilogrammi) tööpäevadel ajavahemikul kell 9.00 - 11.00 postiaadressil Sakala 1, 15094 Tallinn. Tellijal on õigus kahepoolse postivahetuse kordade arvu tööpäevas vajadusel suurendada. 
4.2.2.	Postiteenuse osutaja teeb tähtkirja korral saaja aadressil ühe väljastuskatse.
4.2.3.	Tähtkirja väljastusteade saadetakse tagasi väljastusteatel olevale saatja aadressile.
4.2.4.	Kättetoimetamise võimatuse tõttu tagastatakse postisaadetised saatjale esimesel võimalusel teenuse osutaja tüüptingimuste alusel.

4.3	Kaitsevägi

4.3.1.	Kaitseväe struktuuriüksuste andmed ja postiaadressid on välja toodud käesoleva dokumendi lisas 2.2. Tegemist on praeguste asukohtadega, mis võivad lepinguperioodil muutuda, sh lisanduda või väheneda.
4.3.2.	Kättetoimetamise võimatuse korral tagastatakse postisaadetised saatjale vastavalt teenuse osutaja tüüptingimustele. Postisaadetisi on õigus avada üksnes postiseaduses sätestatud tingimustel ja korras.
4.3.3.	Teenus hõlmab vajadusel (vajadus võib olla Kaitseväe struktuuriüksustes erinev) liht-, täht-, maksikirjana edastatavate kirisaadetiste ning pakisaadetiste vastuvõtmist ja äraviimist. Saadetiste üleandmise kellaaeg peab olema võimalik määrata vastavalt poolte kokkuleppele.

4.4.	Kaitseressursside Amet

4.4.1.	Kahepoolne postivahetusteenus - postiteenuse osutaja toob Kaitseressursside Ameti postiaadressile Aiandi 15, 12918 Tallinn ja Puiestee 114c, 50604 Tartu adresseeritud ja viib väljaminevad postisaadetised (kirjad liht-, täht- ja väärtsaadetisena ja postipakid  täht- ja väärtsaadetisena kaaluga kuni 2 kilogrammi ning  kogukaaluga kuni 20 kilogrammi) tööpäevadel. Saadetiste üleandmise kellaaeg peab olema võimalik määrata vastavalt poolte kokkuleppele.
4.4.2.	Postiteenuse osutaja teeb tähtkirja korral saaja aadressil ühe väljastuskatse.
4.4.3.	Tähtkirja väljastusteade saadetakse tagasi väljastusteatel olevale saatja aadressile vastavalt teenuse osutaja tüüptingimustele.
4.4.4.	Kättetoimetamise võimatuse korral tagastatakse postisaadetised saatjale vastavalt teenuse osutaja tüüptingimustele. Postisaadetisi on õigus avada üksnes postiseaduses sätestatud tingimustel ja korras.

5.	Nõuded personalile

5.1.	Teenuse osutaja, tema töötaja ja postiteenuse osutajat juhtima õigustatud isik peavad hoidma postisaladust nii teenuse osutamise ajal kui ka pärast seda.

6.	Teenuse tellimise protseduur

6.1.	Peale raamlepingu sõlmimist, täpsustab iga tellija teenuse tellimise üksikasjad, valib endale sobivad paketid (kui need ei ole kirjas käesolevas dokumendis või raamlepingus) ja esitab tellimusi.
6.2.	Raamlepingu tellija poolsel kontaktisikul on õigus määrata volitatud isikute ring, kes võivad raamlepingu alusel tellija nimel tellimusi teha. 

7.	Postisaadetiste üleandmine ja vastuvõtmine

7.1.	Igapäevaste kirisaadetiste üleandmine peab olema fikseeritud ärikirja saatelehega ning kullersaadetiste üleandmine peab olema fikseeritud paki saatelehega. Pabersaatelehe täidab saatja kahes eksemplaris, millest üks tagastatakse ja/või tehakse elektrooniliselt kättesaadavaks teenuse tellijale), kus saatja märgib posti-ja/või kullersaadetiste arvu vastavalt saadetiste liikidele, sh teenuse tellija struktuuriüksuse nimetuse. 
7.2.	Pakkuja kohustub teenuse tellija nõudmisel esitama teenuse aruandeid, mis peavad võimaldama eristada tellijate erinevate postiaadresside ja struktuuriüksuste poolt tellitud teenuseid erinevate teenuseliikide ja kuude kaupa. Teenuse aruanded tuleb esitada elektrooniliselt (nt Excel). Pakkuja peab esitama aruande viieteistkümne tööpäeva jooksul nõude esitamisest.
7.3.	Teenuse eest esitatud arve peab olema koostatud viisil, mis võimaldab kontrollida postisaadetiste koguseid vastavalt saadetiste liigile kalendrikuu jooksul.

8.	Lisad

8.1.	Lisa 2.1.	Riigi Kaitseinvesteeringute Keskuse struktuuriüksuste andmed;
8.2.	Lisa 2.2.	Kaitseväe struktuuriüksuste andmed

Lisa 2.1.

Riigi Kaitseinvesteeringute Keskuse struktuuriüksuste andmed

Jrk	Postiaadress	
1	Järve 34a, 11314 Tallinn	
2	Miinisadama 4, 10416 Tallinn	
3	Suur-Sõjamäe 23a, 11415 Tallinn	
4	Loode 35, Tapa, 45106 Lääne-Viru maakond	
5	Paide mnt 96, Tapa, 45106 Lääne-Virumaa	
6	Pargi 55, Jõhvi vald, Jõhvi linn, 41537 Ida-Viru maakond	
7	Riia 12, 51013 Tartu	
8	Rebase 9, 50104 Tartu	
9	Kose tee 3a, 65603 Võru	
10	Rae põik 1, 76806 Paldiski	
11	Laane 8, 80027 Pärnu	
12	Lennubaasi kinnistu, Eametsa küla, Sauga vald, 85001 Pärnu maakond	
13	Ämari lennubaas, Lääne-Harju vald, 76102 Harju maakond	

Lisa 2.2.

Kaitseväe struktuuriüksuste andmed

Jrk	Struktuuriüksuse nimetus	Postiaadress	
1	Vahipataljon 	Tallinna mnt 7, Paldiski linn, Lääne-Harju vald 76806, Harju maakond	
2	Sõjaväepolitsei	Filtri tee 12, Kesklinna linnaosa, Tallinn 10132, Harju maakond	
3	1. jalaväebrigaad	Loode tn 35, Tapa linn, Tapa vald 45106, Lääne-Viru maakond	
4	1. jalaväebrigaad (Jõhvi)	Pargi tn 55, Jõhvi linn, Jõhvi vald 41537, Ida-Viru maakond	
5	2. jalaväebrigaad	Sirgulaane, Sirgu küla, Luunja vald 62216, Tartu maakond	
6	Kuperjanovi jalaväepataljon	Kose tee 3a, Võru maakond, Võru linn 65603, Võru maakond	
7	Kaitseväe Akadeemia	Riia tn 12, Tartu linn, Tartu linn 51010, Tartu maakond	
8	Toetuse väejuhatuse tervisekeskus	Järve tn 34a, Kristiine linnaosa, Tallinn 11314, Harju maakond	
9	Toetuse väejuhatuse toetusteenuste keskus	Endla tn 8, Kesklinna linnaosa, Tallinn 10142, Harju maakond	
10	Toetuse väejuhatuse staap	Rae põik 1, Paldiski linn, Lääne-Harju vald 76806, Harju maakond	
11	Toetuse väejuhatus	Suur-Sõjamäe tn 23a, Lasnamäe linnaosa, Tallinn 11415, Harju maakond	
12	Kaitseväe peastaap	Juhkentali 58, Tallinn 15007, Harju maakond	
13	Õhuvägi lennubaas, õhuseiredivisioon	Ämari, Ämari alevik, Lääne-Harju vald 76102, Harju maakond	
14	Merevägi	Miinisadama tn 4, Põhja-Tallinna linnaosa, Tallinn 10416, Harju maakond	
15	Küberväejuhatuse strateegilise kommunikatsiooni keskus	Juhkentali tn 58, Kesklinna linnaosa, Tallinn 15007, Harju maakond	
16	Luurekeskus	Magasini 32a, Tallinn 10138, Harju maakond	
17	Erioperatsioonide väejuhatus	Ämari, Ämari alevik, Lääne-Harju vald 76102, Harju maakond